Document ID: 31999R0101

Uredba Komisije (ES) št. 101/1999
z dne 15. januarja 1999
o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla, in Uredbe (EGS) št. 429/90 o dodelitvi pomoči z razpisom za zgoščeno maslo, namenjeno neposredni porabi v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], nazadnje spremenjene z Uredbo (ES) št. 1587/96 [2], in zlasti členov 6(6) in 7a(3) Uredbe,
ker Uredba Komisije (EGS) št. 3143/85 [3], nazadnje spremenjena z Uredbo (ES) št. 1802/95 [4], predvideva prodajo po znižanih cenah intervencijskega masla, namenjenega za neposredno porabo v Skupnosti v obliki zgoščenega masla; ker se bo shema še naprej uporabljala tako dolgo, dokler bodo to omogočale zaloge masla v intervencijskem skladiščenju; ker Uredba Komisije (EGS) št. 429/90 [5], nazadnje spremenjena z Uredbo (ES) št. 417/98 [6], predvideva dodelitev pomoči z razpisom za zgoščeno maslo, pridobljeno iz masla ali smetane s trga in namenjeno za neposredno porabo v Skupnosti; ker ti uredbi in Uredba Komisije (ES) št. 2571/97 z dne 15. decembra 1997 o prodaji masla po znižanih cenah in dodelitvi pomoči za smetano, maslo in zgoščeno maslo za uporabo v proizvodnji peciva, sladoleda in drugih živil [7], nazadnje spremenjena z Uredbo (ES) št. 1982/98 [8], predvidevajo dodajanje markerjev zgoščenemu maslu, da se zagotovi pravilna uporaba končnega proizvoda; ker bi bilo treba storiti vse potrebno da se uporabljajo enake omejitve in referenčne metode, kadar se vsebnost kemičnih markerjev iz navedenih uredb ne upošteva;
ker so ukrepi, predvideni s to uredbo, v skladu z mnenjem Upravljalnega odbora za mleko in mlečne izdelke,
SPREJELA NASLEDNJO UREDBO:
Člen 1
1. Drugi pododstavek člena 9(2) Uredbe (EGS) št. 3143/85 se nadomesti:
"Vendar, kadar je, na primer zaradi neenakomerne razporeditve, vsebnost vsakega proizvoda iz člena 5(2), za več kot 5 % in manj kot 30 % pod minimalnimi predpisanimi količinami, se zaseže 1,5 % varščine za predelavo za vsako odstotno točko pod minimalnimi predpisanimi količinami."
2. V členu 8(4) Uredbe (EGS) št. 429/90 se "20 %" nadomesti s "30 %".
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. januarja 1999

Labels: 3
17